ફેંગ શૂઈ પૃથ્વી સાથે સંવાદિતા રાખનાર એક આર્ટ છે. ફેંગ શબ્દનો અર્થ ‘પવન’ અને શૂઈ શબ્દનો અર્થ ‘પાણી’ થાય છે. ફેંગ શૂઈ પ્રાયોગિક રીતે કોઈ પણ જગ્યાનું ભૌતિક સ્તર તથા ઉર્જાને કાર્યાન્વિત કરીને તેની સંવાદિતા રૂમમાં સ્થાપે છે. આથી ઘરમાં શુભ ઉર્જા કેન્દ્રિત થવાથી રહેનાર વ્યક્તિની સ્થિતિ સુધરે છે. જીવન નોંધપાત્ર રીતે ઉન્નત બને છે. ફેંગ શૂઈ એક પ્રાચીન ચાઇનીઝ સિસ્ટમ છે કે જે મનુષ્યો અને પર્યાવરણ વચ્ચે સંબંધ સમજવા માટે મદદ કરે છે. તમારા નિવાસસ્થાનને અથવા કાર્યસ્થળે એક પવિત્ર, નિર્દોષ, સ્વસ્થ અને સમૃદ્ધ વાતાવરણ બનાવવા માટે મદદ કરશે. જ્યારે સારૂ ફેંગ શૂઈ હોય તેવા સ્થળે આરોગ્ય, સંપત્તિ અને સંબંધો આધારભૂત પરિણામો આપે છે. જ્યા અનુકૂળ ફેંગ શૂઈ હોય તેવા સ્થળે તંદુરસ્તી, પ્રેમ અને સમૃદ્ધિ વધે છે. ઘરની આંતરિક ઉર્જા અને કોસ્મિક ઉર્જા બંનેનો એકબીજા સાથે તાલમેલ સાધીને જ ફેંગ શૂઈનો અમલ થઇ શકે છે. તે માટે યાંગ અને યીનનો પૂરક સમન્વય કરવામાં આવે છે.